Sigurður Sigurðsson frá Búlandi , vélstjóri , síðast í Reykjavík fæddist 23. janúar 1915 á Hnausum og lést 5. mars 1994 . Foreldrar hans vor Sigurður Bjarnason múrari , verkamaður , f. 28. október 1884 í Garðsauka í Hvolhreppi , Rang. , d. 12. apríl 1959 , og kona hans Sigríður Sigurðardóttir húsfreyja , f. 27. september 1891 á Syðstu-Grund u . Eyjafjöllum , d. 22. nóvember 1981 . Sigurður var með foreldrum sínum í æsku , var með þeim 1927 . Hann var í fóstri á unglingsárum hjá Margréti og Guðlaugi í Gerði í nokkur ár , var skráður vinnumaður þar 1930 , tvítugur lausamaður á Hilmisgötu 5 1934 , með foreldrum sínum 1940 og 1945 , skráður vélstjóri þar 1949 . Sigurður lauk hinu meira vélstjóraprófi í Reykjavík 1947 , var á ýmsum bátum í Eyjum 1941 - 1947 , vann hjá Landhelgisgæslunni 1947 - 1968 . Hann var síðan afgreiðslumaður hjá G.J. Fossberg til 1987 , er hann hætti störfum . Sigurður var heiðraður ásamt áhöfninni á björgunarskipinu Sæbjörgu fyrir að bjarga 10 mönnum af togaranum Presto North End frá Grimsby , sem strandaði vestan við Geirfuglasker í apríl 1950 . Þau Bogey Kristín giftu sig 1952 og eignuðust tvö börn , bjuggu í Reykjavík . Sigurður lést 1994 og Bogey Kristín 2014 . I. Kona Sigurður , ( 2. september 1952 ) , var Bogey Kristín Dagbjartsdóttir húsfreyja frá Neðri-Hvestu í Arnarfirði , f. 1. október 1918 , d. 21. febrúar 2014 . Foreldrar hennar voru Dagbjartur Elíasson bóndi á Neðri-Hvestu , síðar verkamaður í Reykjavík , f. 27. júlí 1890 í Fremri-Uppsölum í Arnarfirði , og kona hans Þórunn Gísla Bogadóttir húsfreyja , f. 27. febrúar 1894 í Hringsdal í Arnarfirði , d. 5. mars 1944 . Börn Bogeyjar og Sigurðar : 1 . Sigurður Kristinn Sigurðsson framkvæmdastjóri í Reykjavík , f. þar 6. júlí 1953 . Kona hans er Erla Möller . 2 . Margrét Guðlaug Sigurðardóttir húsfreyja , skrifstofumaður í Kópavogi , f. 29. nóvember 1959 í Reykjavík . Sambýlismaður hennar er Þórir Steingrímsson . Heiðursskjal Sigurðar . Heiðursskjal Sigurðar . Stækkun á hluta þess .